[{"text_idx": "#000011", "text": "Gan gymryd y teitl o nofel glasurol Glyn Jones, The Valley, the City, the Village roedd y prosiect yn cefnogi tri awdur o Gymru a thri o India yn ymweld a\u0302\u2019r naill wlad a\u2019r llall, gan ganolbwyntio ar agweddau ar gymdeithas fodern y lleoliadau y cyfeirir atynt yn y teitl, a chymryd ysbrydoliaeth ganddynt i gyfansoddi barddoniaeth, rhyddiaith, blogiau a straeon."}, {"text_idx": "#000012", "text": "Yn ystod mis Chwefror 2017, treuliodd tri awdur o Gymru gyfnod o dair wythnos yn India er mwyn mynychu Ffair Lyfrau Kolkata, cymryd rhan mewn digwyddiadau a phrosiectau amrywiol, a chydweithio a\u0302 thri awdur o India, gan gynnwys Arunava Sinha, sy\u2019n adnabyddus am gyfieithu llenyddiaeth Fengaleg. Yn ystod eu harhosiad, gwesteiwyd hwy gan y wasg Bee Books, sydd wedi lansio rhestr o ysgrifennu Ewropeaidd newydd dros India gyfan."}, {"text_idx": "#000017", "text": "Yn ystod yr ymweliad bu\u2019r tri awdur yn cyfrannu at flog creadigrwydd a gyhoeddwyd ar wefan Wales Arts Review."}, {"text_idx": "#000019", "text": "Derbyniwyd grant hael gan Celfyddydau Rhyngwladol Cymru a Chronfa India Cymru y British Council i ariannu\u2019r prosiect. Mae Cronfa India Cymru yn fenter ar y cyd rhwng Celfyddydau Rhyngwladol Cymru a\u2019r British Council. Diben y gronfa yw cynorthwyo cydweithrediad a chyfnewid artistig rhwng gweithwyr creadigol proffesiynol a sefydliadau celfyddydol yng Nghymru ac India a fydd yn meithrin rhwydweithiau a chydberthnasau cynaliadwy rhwng y ddwy wlad. Dyma\u2019r unig brosiect llenyddol a ariennir yn y rownd honno o geisiadau."}, {"text_idx": "#000020", "text": "Ym mis Mai/Mehefin 2017, ymwelodd yr awduron Indiaidd Aniesha Brahma, Srijato Bandyopadhyay ac Arunava Sinha a\u0302 Chymru am dair wythnos. Yn ystod eu hymweliad buont yn perfformio ac yn cymryd rhan mewn amrywiaeth o ddigwyddiadau, gan gynnwys:"}]